OpenLLM-France/wikimedia huggingface dataset:
# Monona (Wisconsin)

Monona és una població dels Estats Units a l'estat de Wisconsin. Segons el cens del 2000 tenia 8.018 habitants.

## Demografia

Segons el cens del 2000, Monona tenia 8.018 habitants, 3.768 habitatges, i 2.053 famílies. La densitat de població era de 921,4 habitants per km².
Dels 3.768 habitatges en un 23,9% hi vivien nens de menys de 18 anys, en un 43,3% hi vivien parelles casades, en un 8,2% dones solteres, i en un 45,5% no eren unitats familiars. En el 37% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,8.
Per edats la població es repartia de la següent manera: un 20,5% tenia menys de 18 anys, un 6,8% entre 18 i 24, un 28,8% entre 25 i 44, un 26,3% de 45 a 60 i un 17,6% 65 anys o més.
L'edat mediana era de 41 anys. Per cada 100 dones de 18 o més anys hi havia 88,1 homes.
La renda mediana per habitatge era de 48.034 $ i la renda mediana per família de 58.635 $. Els homes tenien una renda mediana de 40.267 $ mentre que les dones 30.912 $. La renda per capita de la població era de 26.072 $. Aproximadament el 2,2% de les famílies i el 5,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monona» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Monona». American Fact Finder. Oficina del Cens dels Estats Units, 12-01-2010.
# Mukhin

Mukhin - Мухин (rus) - és un poble (un khútor) de l'óblast de Bélgorod, a Rússia. El 2010 tenia 11 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Moon Chung-hee

Moon Chung-hee (Comtat de Boseong, 25 de maig de 1947) és una escriptora, professora i poeta sud-coreana.

## Biografia

Moon Chung-hee nasqué a Boseong, província de Jeollanam-do, a Corea del Sud, el 25 de maig de 1947. Anà a l'escola secundària femenina Jinmyeong, es llicencià en literatura coreana a la Universitat Dongguk, en la qual també fou professora. Quan encara estava en l'escola secundària publicà el primer recull de poemes, Respiració floral (Kkotsum), al 1965. El 1969 els poemaris Insomni (Bulmyeon) i Cel (Haneul) es publicaren en el número especial de nous poetes en Wolgan munhak. El 2014 era presidenta de l'Associació de Poetes de Corea.

## Obra

La poesia de Moon Chung-hee mostra una percepció clarament romàntica, expressada amb un llenguatge nítid. Un exemple de la seua excel·lent i en ocasions sorprenent sensibilitat poètica és "La cançó de Hwang Jini" (Hwangjiniui norae).
Els símils i metàfores que utilitza són totalment subjectius. El seu llenguatge figuratiu tracta de manera emotiva els temes de l'amor romàntic, la desconfiança, el sofriment i la llibertat. En alguns poemes com "Creïlles" (Gamja), "Al meu estimat Samacheon" (Saranghaneun samacheon dangsinege) i "Contemplant el riu Namhan" (Namhangangeul barabomyeo), inclou elements dels contes de fades per arribar a una síntesi al·legòrica de la realitat present.

## Obres

* 1965 Respiració floral (Kkotsum)
* 1973 Poemes de Moon Chung-hee (Moon Jeonghui Sijip)
* 1984 Les campanades que s'ensorren soles (Honja muneojineun jongsori)
* 1986 L'ocell d'Aunae
* 1987 La meua llar enyorada (Geuriun naui jip)
* 1990 Trau-me l'ocell que viu en mi (Je momsoge salgo inneun saereul kkeonaeeo juseyo)

## Premi

* Premi de literatura contemporània (1975)

## Referències

* ↑ "Moon Chung-hee" Biographical PDF, LTI Korea, p. 1 available at LTI Korea Library or online at: «Copia archivada». Arxivat de l'original el 7 de juny de 2013. [Consulta: 29 maig 2013].
* ↑ «문정희 시인, 수필가». Naver. [Consulta: 12 novembre 2013].
* ↑ Korean Writers The Poets. Minumsa Press, 2005, p. 48.
* 1 2 "문정희" LTI Korea Datasheet available at LTI Korea library or online at: http://klti.or.kr/ke_04_03_011.do# Arxivat 2015-10-25 a Wayback Machine.
# Euxènides d'Atenes

Euxènides (en llatí Euxenides, en grec antic Εὐξενίδης) fou un poeta còmic atenenc contemporani d'Epicarm, que va viure cap a l'any 485 aC. Juntament amb Evetes i Mil va reviure la poesia còmica a Atenes després de vuitanta anys en què aquest gènere no es donava, des de l'època de Susarió fins que va ser revifada per Epicarm a Sicília. L'enciclopèdia Suides el menciona i també altres autors.

## Referències

* ↑ Evetes and Euxenides a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 85
# Aliskérovo

Aliskérovo (en rus, Алискерово) és un possiólok al districte autònom de Txukotka, a Rússia. La vila fou fundada el 1961 i fou batejada en honor del geòleg rus Aziz Aliskérov, que tingué un paper important en la descoberta i en la cartografia dels recursos naturals de Txukotka. El 1968 Aliskérovo ja tenia 2.300 habitants, però el 1999 les mines de la regió es tancaren, i la vila quedà pràcticament despoblada, com moltes altres de la regió de Txukotka.
# Allokoenenia afra

Allokoenenia afra és una espècie d'aràcnid palpígrad. És l'única espècie del gènere Allokoenenia. Habita a Guinea, Àfrica Occidental. Es va trobar per primera vegada a Mamou.

## Referències

* ↑ Silvestri, Filippo «Novi generi e specie di Koeneniidae (Arachnida, Palpigradi)» (en italià). Bollettino del Laboratorio di zoologia generale e agraria della R. Scuola superiore d'agricoltura in Portici, 7, 1913, pàg. 211-217.
* ↑ Harvey, Mark S. «Order Palpigradi Thorell». A: Catalogue of the smaller arachnid orders of the world: Amblypygi, Uropygi, Schizomida, Palpigradi, Ricinulei and Solifugae. CSIRO Publishing, 2003, p. 151–174. ISBN 978-0-643-06805-6.
# Allomycterus pilatus

Allomycterus pilatus és una espècie de peix de la família dels diodòntids i de l'ordre dels tetraodontiformes.

## Morfologia

* Els mascles poden assolir 50 cm de longitud total.

## Hàbitat

És un peix marí, de clima temperat i demersal que viu entre 40-270 m de fondària.

## Distribució geogràfica

Es troba al sud d'Austràlia: des d'Austràlia Meridional fins a Nova Gal·les del Sud i Tasmània.

## Observacions

És capaç d'inflar el seu cos per la succió d'aire o aigua.

## Referències

* ↑ The Taxonomicon (anglès)
* 1 2 3 FishBase (anglès)
* ↑ May, J.L. i J.G.H. Maxwell, 1986. Trawl fish from temperate waters of Australia. CSIRO Division of Fisheries Research, Tasmània. 492 p.
* 1 2 May, J.L. i J.G.H. Maxwell, 1986.

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Ayling, Toni i Geoffrey Cox, Collins Guide to the Sea Fishes of New Zealand, (William Collins Publishers Ltd, Auckland, Nova Zelanda, 1982) ISBN 0-00-216987-8.
* Duron, M. i J.C. Queró, 1990. Diodontidae. p. 1073-1076. A: J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Leis, J.M., 2001. Diodontidae. Porcupine fishes (burrfishes). p. 3958-3965. A: K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma.
* Leis, J.M., 2002. Diodontidae. Porcupinefishes (burrfishes, spiny puffers). p. 2007-2013. A: K.E. Carpenter (ed.) FAO species identification guide for fishery purposes. The living marine resources of the Western Central Atlantic. Vol. 3: Bony fishes part 2 (Opistognathidae to Molidae).
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Tyler, J.C., 1978. Diodontidae. A: W. Fischer (ed.) FAO species identification sheets for fishery purposes. Western Central Atlantic (Fishing Area 31). Vol. 2. (pag.var.). FAO, Roma, Itàlia.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Whitley, G.P., 1931. Studies in ichthyology. Núm. 4. Rec. Aust. Mus. 18(3):227-262.

## Enllaços externs

* AQUATAB
# Museu de la momificació de Luxor

El Museu de Momificació de Luxor és un petit museu de la ciutat de Luxor a Egipte, on s'exposen 56 artefactes utilitzats per a la momificació de persones i animals, així com les eines que s'empraven en la feina. Té les restes d'unes 150 mòmies.
El museu té la intenció de proporcionar als visitants una comprensió de l'art antic de la momificació. A l'antic Egipte es van aplicar tècniques d'embalsamament per moltes espècies, no només als éssers humans morts. Les mòmies de gats, peixos i els cocodrils estan en l'exhibició en aquest museu únic, on també es pot tenir una idea de les eines utilitzades.

## Història

La història d'aquest museu va començar quan el president egipci va decretar que la responsabilitat de l'edifici antic centre de visitants va ser transferida del Ministeri de Turisme. Va ser inaugurat per Hosni Mubarak el 1997.

## Col·leccions

El museu, situat a l'antic centre de visitants, té una superfície de 2035 m² i conté els elements següents:
* Saló d'artefactes
* Saló d'Actes
* Sala de Vídeo
* Cafeteria
La sala d'artefactes es divideix en dues parts, la primera és en un corredor ascendent on el visitant pot fer una ullada a deu còpies de fragments dels papirs d'Ani i de Hunefer, amb textos i il·lustracions del Llibre dels Morts, rèpliques dels originals actualment al Museu Britànic de Londres. La majoria d'aquestes còpies il·lustren els rituals i el viatge del mort des de la defunció fins a l'enterrament. La segona part del museu s'inicia al final del passadís i el visitant pot veure més de seixanta peces, que s'exhibeixen repartides en 19 vitrines.
En aquests 19 vitrines, els artefactes es concentren en onze temes:
* Déus de l'antic Egipte
* Materials d'embalsamament
* Els materials orgànics
* Líquid per embalsamar
* Eines de momificació
* Vasos canopis
* Ushabtis
* Amulets
* El sarcòfag de Padiamun
* La mòmia de Masaherta (Summe Sacerdot d'Amon)
* Animals momificats

## Vegeu també

* Museu de Luxor

## Enllaços externs

* Mummification Museum: First in the world Arxivat 2011-01-06 a Wayback Machine.
* Mummification Museum. Consell Suprem d'Antiguitats. (anglès)
* The Mummification Museum in Luxor. Inclou fotografies, informació sobre el procés de momificació i sobre la col·lecció del museu. (anglès)
# Aleksandr Pavlov

Aleksandr Pavlov (Sovetsk, 9 de juliol de 1973) és un lluitador belarús, ja retirat, especialista en lluita grecoromana, que va competir durant la dècada de 1990.
El 1996 va prendre part en els Jocs Olímpics d'Estiu d'Atlanta, on guanyà la medalla de plata en la categoria del pes minimosca del programa de lluita grecoromana. En el seu palmarès també destaca una medalla de plata al Campionat del món de lluita de 1994.

## Referències

* ↑ «Olympedia – Aliaksandr Paulau». [Consulta: 31 març 2023].
* ↑ «International Wrestling Database». [Consulta: 31 març 2023].
# Mulgildie (cràter)

Mulgildie és un cràter de l'asteroide del cinturó principal (253) Mathilde, situat amb el sistema de coordenades planetocèntriques a 57.7 ° de latitud nord i 176.1 ° de longitud est. Fa un diàmetre de 2.5 km. El nom va ser fet oficial per la UAI l'any 2000 i fa referència a Mulgildie, conca de carbó d'Austràlia.

## Referències

* ↑ "Mulgildie (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Hower, James C., et al.. John Wiley and Sons, Inc.. Coal: Availability, Mining, and Preparation: Encyclopedia of Energy Technology and the Environment, 1995.
# Amadeu Ferreira

Amadeu José Ferreira (Sendim, 29 de juliol de 1950 - Lisboa, 1 de març de 2015) va ser un professor, advocat i escriptor portuguès que va treballar per la revitalització del mirandés.
Format acadèmicament en l'àmbit del Dret, en el qual també va publicar textos com Homicídio Privilegiat o Direito dos Valors Mobiliários, la seva obra principal va centrar-se en la llengua mirandesa. En la seva producció poètica figuren Cebadeiros, Ars Vivendi / Ars Moriendi i Norteando. En prosa va publicar La bouba de la Tenerie / Tempo de Fogo, Cuntas de Tiu Jouquin, Lhéngua Mirandesa - Manifesto an Forma de Hino i Ditos Dezideiros / Provérbios Mirandeses.
Va traduir al mirandés llibres de diversos tipus. Va traduir obres d'Horaci, Virgili i Cátulo, i clàssics de la literatura en portuguès com Us Lusiadas, de Camoēs; o Mensagem, de Pessoa. També va traduir els quatre Evangelis i dos volums de Astérix.
Dins de l'àmbit cultural i lingüístic, va presidir l'Associació de Llengua i Cultura Mirandesas, així com de l'Acadèmia de Lletres de Trás-os-Montes. A més va ser vicepresident de la Comissió del Mercat de Valors Mobiliaris portuguesa, membre del Consell General de l'Institut Politècnic de Bragança i professor convidat de la Facultat de Dret de la Universitat Nova de Lisboa. El 2004 va ser nomenat comendador de l'Ordre del Mèrit de la República Portuguesa. Va ser diputat en la II legislatura de l'Assemblea de la República Portuguesa.
Va morir de càncer a la ciutat de Lisboa, on residia des del 1981.

## Referències

* ↑ «Morreu Amadeu Ferreira, um dos maiores investigadores do mirandês Arxivat 2018-02-03 a Wayback Machine.» (en pt-pt). , 01-03-2015 [Consulta: 3 febrer 2017].
* ↑ Error en el títol o la url.«».
* ↑ Rodrigues, António Gonçalves «Livros. Morreu Amadeu Ferreira, um dos maiores divulgadores da língua mirandesa» (en pt). , 01-03-2015 [Consulta: 3 febrer 2017].
* ↑ Gancedo, E. «El gran ejemplo de Miranda Arxivat 2018-02-03 a Wayback Machine.» (en es). , 09-05-2009 [Consulta: 3 febrer 2017].
# Etirken

Etirken (en rus: Этыркэн) és un poble (un possiólok) del krai de Khabàrovsk, a Rússia, que el 2018 tenia 567 habitants. Pertany al districte rural de Verkhnebureïnski.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Mornell

Un mornell és un parany de pesca semblant a la nansa que s'ha utilitzat per a pescar xicotets peixos, com la llisa, i anguiles, durant segles a l'Albufera, aixina com més recentment per a la captura de tortugues amb finalitats proteccionistes.

## Referències

* ↑ «Els pescadors del Palmar. Tretze segles de tradició i costums». Mètode.cat, 2010. Arxivat de l'original el 2015-11-20. [Consulta: 21 abril 2012].
* ↑ «La pesca en L'Albufera». Fundació Assut, 2011. Arxivat de l'original el 2018-08-25. [Consulta: 21 abril 2012].
* ↑ «Resultats del seguiment de 5 poblacions de tortugues aquàtiques». Fundació Limne, 01-12-2013. Arxivat de l'original el 2016-03-03. [Consulta: 4 desembre 2013].
* ↑ «Projecte Emys 2011: Taller de col·locació de mornells i identificació de fauna aquàtica», 07-07-2011. [Consulta: 21 abril 2012].

## Vegeu també

* Nansa (pesca)
# Mosquer ventrelleonat

El mosquer ventrelleonat (Myiobius villosus) és una espècie d'ocell de la família dels titírids (Tityridae). Es distribueix per les muntanyes de Bolívia, Perú, Equador, Colòmbia, Veneçuela i est de Panamà. Es seu hàbitat són els boscos tropicals i subtropicals de frondoses humits de l'estatge montà i els cursos d'aigua. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «mosquer ventrelleonat». Diccionari dels ocells del món. TERMCAT. [Consulta: 29 agost 2022].
* ↑ «Cotingas, manakins, tityras, becards». IOC World Bird List Version 12.2. International Ornithologists' Union, 01-01-2021.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 452. ISBN 978-84-16728-37-4.
* ↑ BirdLife International. «Tawny-breasted Flycatcher. Myiobius villosus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Falkušovce

Falkušovce és un poble i municipi d'Eslovàquia. Es troba a la regió de Košice, a l'est del país. El 2017 tenia 663 habitants.

## Història

La primera referència escrita de la vila data del 1290.
# Murrayònides

Els murrayònides (Murrayonida) són un ordre d'esponges calcàries de las subclasse dels calcinis.

## Taxonomia

L'ordre Murrayonida inclou quatre espècies en tres famílies:
* Família Lelapiellidae Borojevic, Boury-Esnault i Vacelet, 1990
* Família Murrayonidae Dendy i Row, 1913
* Família Paramurrayonidae Vacelet, 1967

## Referències

* ↑ «WoRMS - World Register of Marine Species - Murrayonida». [Consulta: 24 novembre 2020].
* ↑ «WoRMS - World Register of Marine Species - Taxonomic tree». [Consulta: 24 novembre 2020].
# Alofi

Alofi és una illa de l'oceà Pacífic pertanyent al territori francès de Wallis i Futuna. Actualment està gairebé deshabitada (només dos habitants el 2003), i sota la sobirania del rei d'Alo a Futuna, però en les èpoques pre-europees era tan densament poblat com Futuna.
Està solament 2 quilòmetres lluny de Futuna, això fa que hi hagi plantacions en l'illa almenys cada dissabte. Una collita popular és la de tabac, per això prenen força fulles per poder tenir fum per a la resta de la setmana. L'illa té una àrea de 32 km². El Mont Kolofau (també anomenat Mont Bougainville) arriba a una altura de 410 m.

## Referències

Mapes de l'institut géographique national (4902F)

## Enllaços externs

* 'Uvea mo Futuna (revista online Wallis i Futuna)
# Mèdia Menor

La Mèdia Menor fou una satrapia menor de l'Imperi persa aquemènida, integrada dins la satrapia de Mèdia.
Se sap que existia perquè Alexandre el Gran va nomenar Oxatres (Oxathres), fill d'Abulites (exgovernador de Susiana), com a sàtrapa. Quan després va nomenar Atròpat la regió que va agafar el nom d'Atropatene.
La satrapia abraçava les terres al sud-oest de la mar Càspia i probablement incloïa el territori dels cadusis. La frontera seria al riu Chalus; per l'oest limitava amb Armènia i al sud amb la Matiana (que quedava fora de la seva jurisdicció) fins a la riba nord del llac Urmia; al nord tenia el Caucas.

## Vegeu també

* Mèdia Atropatene
# Alfred Marchot

Alfred Marchot (Lieja, 31 de gener de 1861 - Sint-Genesius-Rode, 18 de juny de 1939) violinista, pianista i professor de música belga.
Col·laborador d'Eugène Ysaÿe al Conservatori de Lieja, Marchot fou després durant molts anys va ser el seu company: el va acompanyar com a pianista i el 1894 va ocupar el lloc d'assistent al Conservatori de Brussel·les i, entre altres coses, va dirigir el quartet de corda, que va substituir el quartet Ysaÿe pel temps de la llarga gira a Ysaÿe amb un quartet o en solitari. Al capvespre de l'existència del quartet Ysaÿe, el 1899, Marchot tocava el segon violí.
Entre els estudiants més famosos de Marchot al Conservaori de Brussel·les, hi ha el català Joan Massià i Prats, el francès-peruà André Sas i el músic de Singapur en Goh Soon Tioe.

## Referències

* Michel Stockhem. Eugène Ysaÿe et la musique de chambre - Edicions Mardaga, 1990 .-- P. 119. (fr.)
* El company de Cambridge al quartet de corda / Editat per Robin Stowell. - Cambridge: Cambridge University Press, 2003 .-- P. 52.
# Ambient 1: Music for Airports

Ambient 1: Music for Airports és el sisè àlbum d'estudi de Brian Eno. Publicat per Polydor Records l'any 1978, el disc consisteix en quatre composicions creades a base de superposar bucles d'enregistraments de diversa durada. És el primer dels quatre discs de la sèrie "Ambient", un terme que Eno va encunyar per diferenciar la seva aproximació minimalista i experimental a la tasca compositiva dels "productes de diversos traficants de música enllaunada". Per bé que no és el primer cas d'aquesta mena de música, aquest fou el primer disc explícitament qualificat de "música ambiental."

## La música

Totes les pistes van ser compostes per Eno excepte "1/1", co-compost per Eno amb Robert Wyatt, antic bateria i vocalista de Soft Machine i amb el productor Rhett Davies.
Music for Airports se serveix del phasing de bucles d'enregistraments de longituds diferents. Per exemple, a "1/1", una melodia de piano sola és repetida i a temps diferents d'altres instruments entren i surten d'escena per crear un patró complex i evolucionant a mesura que els sons entren i surten de sincronia.
Sobre la primera pista, Eno manifestà:
| « | "2/1" i "1/2" contenen quatre pistes de vocalitzacions en bucle, que interaccionen entre elles de diverses maneres. Al llarg de les pistes hi ha canvis de tempo, que s'afegeixen al timbre de les peces. En referència a l'única peça vocal, Eno explicà que fou interpretada amb un sintetitzador ARP 2600. | » |

## Crèdits
### Personal

* Brian Eno – sintetitzador, piano elèctric
* Christa Fast – veu ("2/1", "1/2")
* Christine Gomez – veu ("2/1", "1/2")
* Inge Zeininger – veu ("2/1", "1/2")
* Robert Wyatt – piano acústic ("1/1", "1/2")

### Enregistrament

* Brian Eno – productor, enginyer
* Dave Hutchins – Enginyer ("2/1", "1/2")
* Conny Plank – Enginyer ("2/2"),
* Rhett Davies – enginyer ("1/1")

### Disseny

* Brian Eno – art de coberta

### Estudi de gravació

* Londres ("1/1", "1/2", "2/1")
* Estudi de Conny Plank, Colònia ("2/2")

## Referències

* ↑ Brian Eno, September 1978, from the liner notes of Music for Airports
# Municipi de Favrskov

El municipi de Favrskov és un municipi danès que va ser creat l'1 de gener del 2007 com a part de la Reforma Municipal Danesa, integrant els antics municipis de Hadsten, Hammel, Hinnerup i Hvorslev amb la part sud de l'antic municipi de Langå. El municipi és situat a l'est de la península de Jutlàndia, a la Regió de Midtjylland, abasta una superfície de 539 km² i forma part de la Regió metropolitana de l'est de Jutlàndia.
El riu Gudenå, el més llarg de Dinamarca, passa pel nord-oest del municipi, la vila d'Ulstrup és a la seva riba.
La capital del municipi és Hinnerup (7.180 habitants el 2009). Altres ciutats són:
* Hadsten: 7.219 hab.
* Hammel: 6.542 hab.
* Søften: 2.144 hab.
* Ulstrup: 2.071 hab.
* Thorsø: 1.607 hab.
Altres poblacions del municipi:
* Aidt
* Farre
* Folby
* Grundfør
* Hadbjerg
* Houlbjerg
* Hvorslev
* Lading
* Laurbjerg
* Lyngå
* Nørre Galten
* Ødum
* Sall
* Selling
* Skjød
* Svenstrup
* Vellev
* Vissing
* Vitten
* Voldby
* Voldum

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 8532 | 36.2 |
| Det Radikale Venstre | 736 | 3.1 |
| Det Konservative Folkeparti | 2035 | 8.6 |
| Socialistisk Folkeparti | 2332 | 9.9 |
| FavrskovListen | 486 | 2.1 |
| Dansk Folkeparti | 1310 | 5.6 |
| Venstre | 7938 | 33.7 |
| Enhedslisten - De Rød-Grønne | 206 | 0.9 |

### Alcaldes

| Alcalde | Període | Partit |
| Anders G. Christensen | 1-1-2007 a 31-12-2009 | Venstre |
| Nils Borring | 1-1-2010 a ---- | Socialdemokratiet |

## Referències

* ↑ Befolkningsforhold i Østjylland Arxivat 2011-07-19 a Wayback Machine., Planlægning over grundvand (Agència de planificació), Miljøministeriet (Ministeri de Medi ambient)
* ↑ Generel information Arxivat 2013-12-11 a Wayback Machine., Favrskov Kommune
* ↑ (danès) Resultats de les eleccions municipals al municipi de Favrskov